CELEX: 62020CN0456
Language: et
Date: 2020-09-21 00:00:00
Title: Kohtuasi C-456/20 P: Crédit agricole SA 21. septembril 2020 esitatud apellatsioonkaebus Üldkohtu (teine koda laiendatud koosseisus) 8. juuli 2020. aasta otsuse peale kohtuasjas T-576/18: Crédit agricole SA versus EKP

14.12.2020   
            
            
               ET
            
            
               Euroopa Liidu Teataja
            
            
               C 433/26
            
         
      Crédit agricole SA 21. septembril 2020 esitatud apellatsioonkaebus Üldkohtu (teine koda laiendatud koosseisus) 8. juuli 2020. aasta otsuse peale kohtuasjas T-576/18: Crédit agricole SA versus EKP
      (Kohtuasi C-456/20 P)
      (2020/C 433/33)
      Kohtumenetluse keel: prantsuse
      
         Pooled
      
      
         Apellant: Crédit agricole SA (esindajad: advokaadid A. Champsaur ja A. Delors)
      
         Teine menetlusosaline: Euroopa Keskpank
      
         Apellandi nõuded
      
      
                  —
               
               
                  Tühistada Üldkohtu 8. juuli 2020. aasta otsuse kohtuasjas T-576/18: Crédit Agricole SA vs. EKP resolutsiooni punkt 2, millega jäeti rahuldamata apellandi ülejäänud nõuded EKP 16. juuli 2018. aasta otsuse ECB/SSM/2018-FRCAG-75 tühistamiseks;
               
            
                  —
               
               
                  täielikult rahuldada nõuded, mille apellant esitas esimese astme menetluses Üldkohtus;
               
            
                  —
               
               
                  mõista kõik kohtukulud välja EKP-lt.
               
            
         Väited ja peamised argumendid
      
      Apellant väidab, et:
      
                  (1)
               
               
                  Üldkohus rikkus Euroopa Parlamendi ja nõukogu 26. juuni 2013. aasta määruse (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta artikli 26 lõike 3 kohaldamisel õigusnormi ning rikkus leebema karistusseaduse tagasiulatuva kohaldamise põhimõtet, kuna Üldkohus leidis, et hageja pani oma avalikustamiskohustuse täitmisel kolmanda samba raames ning oma 2016. aasta teise kvartali COREP deklaratsioonis toime rikkumise;
               
            
                  (2)
               
               
                  Üldkohus rikkus õigusnormi ja põhjendamiskohustust, kuna Üldkohus ei vaadanud läbi väidet, mille kohaselt on otsusega ECB/SSM/2018-FRCAG-75 rikutud õiguskindluse põhimõtet, ning Üldkohus rikkus õiguskindluse põhimõtet, kuna Üldkohus leidis, et esineb määruse nr 26 lõike 3 rikkumine, samas kui Üldkohus sõnaselgelt tunnistas, et see säte ei ole selge;
               
            
                  (3)
               
               
                  Üldkohus rikkus nõukogu 15. oktoobri 2013. aasta määruse (EL) 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga, artikli 18 lõiget 1 ning põhjendamiskohustust, kuna Üldkohus ei tõendanud apellandi hooletut tegutsemist;
               
            
                  (4)
               
               
                  Üldkohus rikkus õigusnormi ja põhjendamiskohustust, kuna Üldkohus ei vaadanud läbi väidet, mille kohaselt on otsusega ECB/SSM/2018-FRCAG-75 rikutud proportsionaalsuse ja võrdse kohtlemise põhimõtet, ning rikkus neid kahte põhimõtet, kuna Üldkohus leidis kaudselt, et sanktsioon on oma olemuselt põhjendatud.